cyanic-selkie/wikianc huggingface dataset:
Mysterium Cosmographicum
Τα σχήματα και οι πλανήτες
thumb|left|Λεπτομέρεια των εσωτερικών σφαιρών Ως το πρώτο μείζον αστρονομικό έργο του Κέπλερ, το Mysterium Cosmographicum υπήρξε η πρώτη δημοσιευμένη υπεράσπιση του ηλιοκεντρικού συστήματος του Κοπέρνικου. Ο Κέπλερ ισχυριζόταν ότι είχε μια ξαφνική συνειδητοποίηση, σαν από θεϊκή φώτιση, στις 19 Ιουλίου 1595, ενώ δίδασκε στο Γκρατς αποδεικνύοντας την περιοδική φύση της συνόδου του Κρόνου με τον Δία στον ζωδιακό: κατάλαβε ότι τα κανονικά πολύγωνα όριζαν έναν εγγεγραμμένο και έναν περιγεγραμμένο κύκλο το καθένα σε καθορισμένους λόγους ακτίνων, οι οποίοι, όπως σκέφθηκε, ίσως να αποτελούσαν τη γεωμετρική βάση του Σύμπαντος. Αφού πρώτα απέτυχε να βρει μία μοναδική διάταξη πολυγώνων που να ταιριάζει στις αστρονομικές παρατηρήσεις, ο Κέπλερ άρχισε να πειραματίζεται με τριδιάστατα σχήματα, τα πολύεδρα. Βρήκε ότι το καθένα από τα 5 πλατωνικά στερεά μπορούσαν να εγγραφούν και να περιγραφούν από τις «ουράνιες σφαίρες» (τις τροχιές των πλανητών). Περικλείοντας δηλαδή αυτά τα στερεά σε περιγεγραμμένες σφαίρες, η καθεμιά απο τις οποίες αποτελούσε την εγγεγραμμένη σφαίρα του επόμενου στερού, έχουμε 6 σφαίρες που αντιστοιχούσαν στις τροχιές των 6 γνωστών τότε πλανητών: του Ερμή, της Αφροδίτης, της Γης, του Άρη, του Δία και του Κρόνου. Διατάσσοντας τα στερεά με τη σωστή σειρά, δηλαδή οκτάεδρο-εικοσάεδρο-δωδεκάεδρο-τετράεδρο-κύβος, ο Κέπλερ βρήκε ότι οι σφαίρες αντιστοιχούσαν στις σχετικές ακτίνες των τροχιών των πλανητών γύρω από τον Ήλιο, με διαφορές από τις αστρονομικές παρατηρήσεις μικρότερες γενικώς του 10%. Ο Κέπλερ βρήκε τότε και μία σχέση που συνέδεε το μέγεθος της τροχιάς εκάστου πλανήτη με την περίοδο περιφοράς του γύρω από τον Ήλιο: από τους εσώτερους προς τους εξώτερους πλανήτες, ο λόγος της αυξήσεως της περιόδου ήταν διπλάσιος της διαφοράς των ακτίνων των τροχιών. Ωστόσο αργότερα απέρριψε αυτή τη σχέση επειδή δεν ήταν αρκετά ακριβής.
Θεολογικά και φιλοσοφικά θεμέλια
Με την υποστήριξη του Μίκαελ Μαίστλιν, ο Κέπλερ πήρε την άδεια από τη σύγκλητο του Πανεπιστημίου της Τυβίγγης να εκδώσει το χειρόγραφο του έργου, με εκκρεμή θέματα την αφαίρεση της βιβλικής ερμηνείας και την προσθήκη μιας απλούστερης, περισσότερο κατανοητής, περιγραφής του Κοπερνίκειου συστήματος, όπως και των νέων ιδεών του ίδιου του Κέπλερ. Το Mysterium Cosmographicum εκδόθηκε στα τέλη του 1596 και ο Κέπλερ έλαβε τα αντίτυπά του και άρχισε να τα στέλνει σε εξέχοντες αστρονόμους και υποστηρικτές των επιστημών στις αρχές του 1597. Το βιβλίο δεν διαβάστηκε από πολλούς, αλλά εδραίωσε τη φήμη του Κέπλερ ως πολύ ικανού αστρονόμου.
Ταγέτης ο ορθοφυής
Εξωτερικοί σύνδεσμοι
ο ορθοφυής Κατηγορία:Χλωρίδα του Μεξικού Κατηγορία:Άνθη Κατηγορία:Φαρμακευτικά φυτά Κατηγορία:Βαφικά φυτά Κατηγορία:Φυτά κήπου Κατηγορία:Βρώσιμα φυτά
Επίσκοπος Κερνίτζης και Καλαβρύτων Ηλίας Μηνιάτης
Βιογραφικά στοιχεία
Το 1704 ο Οικουμενικός Πατριάρχης Γαβριήλ Γ΄ τον αναγόρευσε διδάσκαλο και του ανέθεσε την «επιστασία του διδασκαλικού υπουργήματος». Το 1710 χειροτονήθηκε επίσκοπος Κερνίτζης και Καλαβρύτων. Δεν ήταν ιδιαίτερα αγαπητός στην επισκοπή του, για τον λόγο ότι είχε σπουδάσει στη Βενετία. Πέθανε την 1η Αυγούστου 1714 στην Πάτρα. Μετά τον θάνατό του, το λείψανό του ενταφιάστηκε από τον πατέρα του στον ναό του Αγίου Νικολάου των Μηνιατών στο Ληξούρι.
Εργογραφία
Το κατεξοχήν έργο του Μηνιάτη ήταν το κήρυγμα, και μάλιστα σε απλή γλώσσα, όπως είχε καθιερωθεί κατά την διάρκεια της Τουρκοκρατίας, έτσι ώστε η διδασκαλία να είναι κατανοητή στον λαό. Ο Μηνιάτης επηρεάστηκε από την μαθητεία του στην Ιταλία και ακολούθησε στο έργο του την παράδοση της περίτεχνης ρητορικής επεξεργασίας του λόγου. Οι σωζόμενες διδαχές του εκδόθηκαν για πρώτη φορά το 1716 στην Βενετία και ακολούθησαν 23 εκδόσεις τους μέχρι το 1900, γεγονός που αποδεικνύει την φήμη και την δημοτικότητα του έργου του.
Πηγαδούλια Θεσπρωτίας
Τα Πηγαδούλια είναι ελληνικό ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης).
Βελισάριος
Στάση του Νίκα
Ο Βελισάριος επέδειξε μεγάλο ζήλο για την καταστολή της εξέγερσης. Οι αρχικές προσπάθειές του όμως δεν τελεσφόρησαν λόγω της απόφασης πολλών στρατιωτών της ανακτορικής φρουράς να μείνουν ουδέτεροι σ’ αυτήν την εσωτερική σύγκρουση. Ο θρόνος του Ιουστινιανού σώθηκε την τελευταία στιγμή από την αγέρωχη παρότρυνση της αυτοκράτειρας Θεοδώρας. Τελικά οι στρατηγοί Βελισάριος, Ναρσής και Μούνδος (ο τελευταίος τη στιγμή εκείνη βρισκόταν τυχαία στην Κωνσταντινούπολη επιστρέφοντας στη διοίκηση του Ιλλυρικού μετά τη λήξη των εχθροπραξιών στην ανατολή) συντόνισαν τις ενέργειές τους και περικύκλωσαν τον εξαγριωμένο όχλο στον ιππόδρομο, όπου ακολούθησε μεγάλη σφαγή. Η συμβολή του Βελισαρίου στην καταστολή της στάσης και η αμέριστη υποστήριξη που παρείχε στον κλονιζόμενο Ιουστινιανό, έκανε τον στρατηγό έναν από τους πλέον έμπιστους συνεργάτες του αυτοκράτορα. Αποτέλεσμα ήταν η ανάθεση της εκστρατείας εναντίον των Βανδάλων, που ο Ιουστινιανός ήδη σχεδίαζε.
Εναντίον των Οστρογότθων
Στις αρχές του 535 η φιλοβυζαντινή βασίλισσα των Οστρογότθων Αμαλασούνθα, συνελήφθη, φυλακίστηκε και τον Απρίλιο του ιδίου έτους δολοφονήθηκε με την ανοχή του νέου συζύγου της, Θεοδάτου. Η αλλαγή της πολιτικής κατάστασης στην Ιταλία έδωσε στον Ιουστινιανό το πρόσχημα που ζητούσε για να κινηθεί εναντίον των Οστρογότθων. Η ταχεία και απροσδόκητα εύκολη κατάλυση του βανδαλικού βασιλείου συνέβαλε προς την απόφαση του Ιουστινιανού να επιδιώξει με στρατιωτικά μέσα την προσάρτηση της Ιταλίας. Την υλοποίηση των σχεδίων του αυτοκράτορα ανέλαβαν οι στρατηγοί Βελισάριος, που κινήθηκε με στόλο εναντίον της Σικελίας με 12.000 άνδρες, και ο Μούνδος, που προέλασε προς τη γοτθική Δαλματία με 4.000 άνδρες. Η Σικελία ήταν σχεδόν αφύλαχτη από γοτθικές φρουρές, με συνέπεια μέσα σε επτά μήνες να αποτελεί τμήμα της ανατολικής αυτοκρατορίας. Μόνον η Πάνορμος (σημ. Παλέρμο) πρόβαλε αντίσταση, χωρίς αποτέλεσμα.
Στο ανατολικό πέτωπο
Ωστόσο οι ταχείες και οδυνηρές εξελίξεις στην Ανατολή απαιτούσαν άμεσες ενέργειες. Ο διάδοχος του Καβάδη Α΄, Χοσρόης Α΄ της Περσίας, προέλασε ανενόχλητος καταλαμβάνοντας πόλεις και φρούρια της μεθορίου. Όταν είδε ότι δεν υπήρχε ουσιαστικός αντίπαλος έγινε πιο τολμηρός και επιτέθηκε κατά της Αντιοχείας, που εκείνη την εποχή ήταν η τρίτη μεγαλύτερη πόλη του Ανατολικού Ρωμαϊκού Κράτους. Η πλούσια συριακή μεγαλούπολη έπεσε ανέλπιστα εύκολα και ακολούθησε τη μοίρα των Μεδιολάνων. Το μεγαλύτερο μέρος του πληθυσμού της σφαγιάστηκε, ενώ οι επιζώντες μεταφέρθηκαν στη Περσία, όπου εγκαταστάθηκαν σε μια πόλη με το όνομα Αντιόχεια του Χοσρόη, πλησίον της Κτησιφώντος. Το 541 ο Πέρσης μονάρχης προωθήθηκε στη Λαζική και κατέλαβε το ισχυρό βυζαντινό φρούριο της Πέτρας.
Πανεπιστήμιο Κολούμπια
Ραδιοτηλεόραση
Ο τηλεοπτικός σταθμός Columbia Television (CTV, http://www.columbia.edu/cu/ctv ) είναι ο δεύτερος αρχαιότερος φοιτητικός τηλεοπτικός σταθμός των ΗΠΑ, αξιοσημείωτος για την εκπομπή ενός εβδομαδιαίου ζωντανού ειδησεογραφικού προγράμματος που παράγεται αποκλειστικά από προπτυχιακούς φοιτητές. Ο CTV μεταδίδει καλωδιακά και διαδικτυακά από το στούντιό του, επίσης στο Alfred Lerner Hall.
Διάφορα
Υπάρχουν αρκετές θεατρικές ή χορευτικές ομάδες, όπως η κωμική Fruit Paunch.
Η `Ενωση Μουσουλμάνων Φοιτητών (Columbia University Muslim Students Association) είναι μία από τις παλαιότερες και πλέον δραστήριες του είδους της στη χώρα.
Βραβεία και διακρίσεις
Τα άλλα βραβεία περιλαμβάνουν τέσσερα Εθνικά Μετάλλια Επιστήμης.
Διάσημοι πρόεδροι, απόφοιτοι και παρακολουθήσαντες
right|thumb|Ο [[Αλεξάντερ Χάμιλτον, από τους ιδρυτές των ΗΠΑ και φοιτητής του King's College.]]
Ουταμάρο
Βιογραφία
Το 1804 στο απόγειο της καριέρας του, είχε μεγάλα νομικά προβλήματα όταν εκτύπωσε σειρά εντύπων που σχετιζόταν με ένα ιστορικό μυθιστόρημα. Το έργο του Χιντεγιόσι και οι 5 παλλακίδες του που απεικόνιζε τον στρατιωτικό ηγέτη Τογιοτόμι Χιντεγιόσι με τη γυναίκα και τις ερωμένες του, θεωρήθηκε ότι προσέβαλλε την τιμή του. Καταδικάστηκε να φέρει χειροπέδες για 50 μέρες. Σύμφωνα με κάποιες πηγές η εμπειρία αυτή τον συνέθλιψε συναισθηματικά και σύντομα μετά τερμάτισε την καριέρα του. Πέθανε δύο χρόνια μετά, το 1806 σε ηλικία 53 χρόνων, στο Έντο (σημερινό Τόκυο).
Εθνική Οδός 3 (Ελλάδα)
Μελλοντική Ανάπτυξη
Στα τέλη της δεκαετίας του 1980, κατασκευάστηκαν παρακάμψεις στις πόλεις του Τυρνάβου και της Ελασσόνας, αλλά σύμφωνα με σχέδια του 2002 τέθηκε η μετατροπή ολόκληρης της οδού σε έναν νέο αυτοκινητόδρομο από τη Λάρισα στην Κοζάνη και στη συνέχεια ως τη πόλη Μπίτολα στην ΠΓΔΜ. Κατά τη διάρκεια της δεκαετίας του 2000, δόθηκαν σε κυκλοφορία τμήματα αυτοκινητοδρόμου, βόρεια της Λάρισας και βόρεια της Κοζάνης έως και την Πτολεμαΐδα. Τα υπόλοιπα τμήματα εγκαταλείφθηκαν, καθώς δεν υπάρχουν εργολαβίες, αλλά ούτε και εξαγγελίες από την κυβέρνηση.
Anastacia
Το 2005, η πολλές φορές πλατινένια συλλογή της Pieces of a Dream κυκλοφόρησε, η οποία έδωσε το πολύ επιτυχημένο ντουέτο με τον Eros Ramazzotti, "I Belong to You (Il Ritmo della Passione)". Το τέταρτο studio album της Heavy Rotation (2008) παρήγαγε τα τραγούδια I Can Feel You, Absolutely Positively και Defeated. Το άλμπουμ της με ροκ διασκευές It's a Man's World (2012) ακολούθησε το έκτο της άλμπουμ Resurrection (2014), που έφτασε το top ten αρκετών Ευρωπαϊκών charts. Η δεύτερη συλλογή της Ultimate Collection κυκλοφόρησε το 2015 και έφτασε στο top ten των UK charts, δίνοντας στην τραγουδίστρια το έκτο top-ten άλμπουμ της στη Βρετανία. Το 2017, η Anastacia κυκλοφόρησε το άλμπουμ της Evolution και το lead single του "Caught in the Middle". Η Anastacia έχει καθιερωθεί ως μια από τις πιο επιτυχημένες σε πωλήσεις international γυναίκες τραγουδίστριες των 2000s και των 2010s. Μέχρι το 2016, έχει σημειώσει περισσότερες από 30 εκατομμύρια πωλήσεις ανά τον κόσμο. Έχει πέντε top ten singles στο U.S. Billboard 's Dance Club chart και τρία άλμπουμ στο Top Album Sales chart.
Μόδα
Η "Anastacia by s. Oliver" ήταν μια σειρά ρούχων που κυκλοφόρησε τα τέλη του 2006 από την Anastacia σε συνεργασία με την Γερμανική εταιρία ένδυσης s. Oliver. Ένας δίσκος περιορισμένης έκδοσης εν ονόματι Welcome to My Style ήταν επίσης διαθέσιμος δωρεάν σε πελάτες που έκαναν αγορές αξίας 60 Ευρώ και άνω στη συλλογή ρούχων το Νοέμβρη. Η "Anastacia by s. Oliver" επίσης κυκλοφόρησε μια περιορισμένης έκδοσης σειρά ρούχων με όνομα Limited Luxury, η οποία σχεδιάστηκε σε συνεργασία με τη Swarovski. Η σειρά ρούχων κυκλοφόρησε στα μαγαζιά στις 2 Νοεμβρίου του 2007. Το 2015, η Anastacia ανακοίνωσε τη συνεργασία της με την εταιρία κοσμημάτων Tat2 Designs, λέγοντας "Είμαι τόσο ενθουσιασμένη που σας ανακοινώνω τη The Resurrection Collection-Anastacia by Tat2". Η σειρά κοσμημάτων περιλαμβάνει βραχιόλια, σκουλαρίκια και κολιέ από την Anastacia και τη σχεδιάστρια Briana Erin.
Τζοβάννι Πίκο ντελλά Μιράντολα
Οι 900 θέσεις
Ο Πίκο πέρασε αρκετούς μήνες στην Περούτζια και την κοντινή Φράττα, αναρρώνοντας από τα τραύματά του. Εκεί, όπως έγραψε στον Φιτσίνο, «θεία πρόνοια... συνετέλεσε ώστε κάποια βιβλία να πέσουν στα χέρια μου... ...Χαλδαιικά, ... ...του Ζωροάστρη και του Μελχιόρ, χρησμοί των Μάγων, που περιέχουν μια συνοπτική και στεγνή ερμηνεία της χαλδαιικής φιλοσοφίας, αλλά γεμάτη μυστήριο.» Ο Πίκο γνώρισε τη μυστικιστική εβραϊκή Καμπάλα, η οποία τον συνάρπασε, όπως και οι κλασικοί συγγραφείς του ερμητισμού (Ερμής ο Τρισμέγιστος). Η Καμπάλα και τα ερμητικά κείμενα πιστευόταν την εποχή εκείνη ότι είχαν την ηλικία της Παλαιάς Διαθήκης. Οι πλέον πρωτότυπες από τις 900 θέσεις του σχετίζονταν με την Καμπάλα. Ως αποτέλεσμα έγινε ο ιδρυτής της παραδόσεως που είναι γνωστή ως «χριστιανική Καμπάλα» και εξελίχθηκε αργότερα σε κεντρικό μέρος του πρώιμου νεώτερου δυτικού εσωτερισμού. Η προσέγγιση του Πίκο στις διαφορετικές φιλοσοφίες υπήρξε εξαιρετικά συγκρητιστική, τοποθετώντας τις παράλληλα αντί να επιχειρήσει να περιγράψει μία αναπτυξιακή ιστορία τους.
Αυτή υπήρξε η πρώτη φορά που ένα τυπωμένο βιβλίου απαγορεύθηκε από τη Ρωμαιοκαθολική Εκκλησία, ενώ σχεδόν όλα τα αντίγραφά του κάηκαν. Ο Πίκο διέφυγε στη Γαλλία το 1488, αλλά εκεί τον συνέλαβε ο Φίλιππος Β΄ της Σαβοΐας μετά από απαίτηση του παπικού Νούντσιου και τον φυλάκισε στη Βενσέν. Με τη διαμεσολάβηση αρκετών Ιταλών πριγκίπων (που υποκινήθηκαν από τον Λαυρέντιο των Μεδίκων) ο βασιλιάς Κάρολος Η΄ της Γαλλίας τον απελευθέρωσε, ενώ ο Πάπας πείσθηκε να επιτρέψει στον Πίκο να εγκατασταθεί στη Φλωρεντία και να ζήσει υπό την προστασία του Λαυρεντίου. Ωστόσο, δεν ακυρώθηκαν οι παπικές λογοκρισίες και περιορισμοί μέχρι το 1493, μετά την άνοδο στο παπικό αξίωμα του Αλεξάνδρου ΣΤ΄, του διαβόητου Βοργία.
Έργα και απόψεις
Από το έργο του Disputationes adversus astrologiam divinatricem ένα τμήμα εκδόθηκε στην Μπολόνια μετά τον θάνατο του συγγραφέα. Σε αυτό παρουσιάζονται επιχειρήματα εναντίον της ασκήσεως της αστρολογίας, τα οποία είχαν τεράστια απήχηση επί αιώνες, μέχρι την εποχή μας. Οι Disputationes είναι επηρεασμένες από τα επιχειρήματα κατά της αστρολογίας που διετύπωσε ένας από τους διανοητικούς ήρωες του Πίκο, ο Ιερός Αυγουστίνος, αλλά και από τη μεσαιωνική φιλοσοφική διήγηση «Hayy Ibn-Yaqzan», η οποία προήγε τον αυτοδιδακτισμό ως φιλοσοφικό πρόγραμμα. Η θέση του Πίκο κατά της αστρολογίας προέρχεται κυρίως από τη σύγκρουση της αστρολογικής προβλέψεως με τη χριστιανική αρχή της ελευθερίας της βουλήσεως. Αλλά τα επιχειρήματα του Πίκο κινούνται πέρα από τις αντιρρήσεις του Φιτσίνο. Το χειρόγραφο επιμελήθηκε προς έκδοση μετά τον θάνατο του συγγραφέα ο ανεψιός του, ο Τζιανφραντσέσκο Πίκο ντελλά Μιράντολα], ένας ένθερμος οπαδός του Σαβοναρόλα, που ίσως το τροποποίησε ώστε να είναι πιο δριμεία η κριτική του.
Project Magic
Τα κόλπα που διδάσκονται στα πλαίσια του Project Magic λειτουργούν σε αρκετά διαφορετικά επίπεδα και έχουν σχεδιαστεί να βοηθήσουν στη βελτίωση της λεπτής κινητικής δεξιότητας, το συντονισμό, την οπτική αντίληψη, τις χωρικές σχέσεις και τις γνωστικές δεξιότητες. Υπάρχουν συγκεκριμένα μαγικά κόλπα που αναπτύχθηκαν για ποικίλες αναπηρίες. Ένα ακόμα, και ίσως, το πιο σημαντικό πλεονέκτημα του Project Magic, είναι ότι δίνει κίνητρο στη θεραπεία των ασθενών και τους βοηθά να χτίσουν την αυτοεκτίμησή τους.
Θέρμες
Δείτε επίσης
Κατηγορία:Ρωμαϊκή αρχιτεκτονική
Γιώργος Γάσπαρης
Το λήμμα Γιώργος Γάσπαρης μπορεί να αναφέρεται στα παρακάτω πρόσωπα:
Ταουράνγκα
Κλίμα
Η Ταουράνγκα έχει ωκεάνιο ή θαλάσσιο εύκρατο κλίμα. Μπορεί να περιγραφεί και ως υποτροπικό.
Αγήνορας ο Αργείος
Ο Αγήνορας ανέβηκε στον θρόνο, αφού κατάφερε να νικήσει τους αδελφούς του Ίασο και Πελασγό, που είχαν μοιρασθεί τη χώρα μετά το θάνατο του πατέρα τους με τη βοήθεια του ιππικού του, «όθεν εν ταυτώ χρόνω ωνομάσθη το Άργος τριχώς `Ιασον, Πελασγικόν και ιππόβοτον» (Ευσταθ. Σχόλ.εις Ιλ., 385).
Ανώσκελη Χανίων
Η Ανώσκελη είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης.
Κάρλο Ντόλτσι
Ο Κάρλο (ή Καρλίνο) Ντόλτσι (Carlo Dolci, Φλωρεντία, 25 Μαΐου 1616 – Φλωρεντία, 17 Ιανουαρίου 1686 ) ήταν Ιταλός ζωγράφος της περιόδου μπαρόκ, που εργάσθηκε κυρίως στη Φλωρεντία.
Αστουριανική γλώσσα
Εξωτερικοί σύνδεσμοι
Κατηγορία:Ιταλοδυτικές γλώσσες Κατηγορία:Αστουρλεονική γλώσσα Κατηγορία:Αστούριες Κατηγορία:Γλώσσες της Ισπανίας
Βίντκουν Κουίσλιγκ
Υπουργός Άμυνας
Μετά το θάνατο του Κόλσταντ το Μάρτιο του 1932 ο Κουίσλιγκ διατήρησε τη θέση του ως υπουργός Άμυνας στη δεύτερη Αγροτική κυβέρνηση υπό το Γενς Χούντσεϊντ για πολιτικούς λόγους, αν και παρέμειναν σε οξεία αντιπαράθεση. Οπως και με τον Κόλσταντ ο Κουίσλιγκ συμμετείχε σε πολλές από τις διαμάχες που χαρακτήριζαν την κυβέρνηση του Χούντσεϊντ. ref>. Στις 8 Απριλίου εκείνου του έτους ο Κουίσλιγκ είχε την ευκαιρία να υπερασπιστεί τον εαυτό του για την "υπόθεση πιπεριού" στο Κοινοβούλιο, αλλά αντ 'αυτού το χρησιμοποίησε ως ευκαιρία για να επιτεθεί στο Εργατικό και το Κομμουνιστικό Κόμμα, υποστηρίζοντας ότι μέλη τους που κατονόμασε ήταν εγκληματίες και «εχθροί της πατρίδας μας και του λαού μας». Η υποστήριξη προς τον Κουίσλιγκ από δεξιά στοιχεία της νορβηγικής κοινωνίας εκτοξεύθηκε εκείνο το βράδυ και 153 διακεκριμένοι υπογράφοντες ζήτησαν να διερευνηθούν οι ισχυρισμοί του. Τους επόμενους μήνες ακολούθησαν δεκάδες χιλιάδες Νορβηγοί και το καλοκαίρι του Κουίσλιγκ ήταν γεμάτο ομιλίες σε κατάμεστες πολιτικές συγκεντρώσεις. Ωστόσο στο Κοινοβούλιο η ομιλία του θεωρήθηκε πολιτική αυτοκτονία, όχι μόνο γιατί τα στοιχεία του ήταν αδύναμα, αλλά τέθηκαν ερωτήματα γιατί οι πληροφορίες δεν είχαν παραδοθεί πολύ νωρίτερα αν η επαναστατική απειλή ήταν τόσο σοβαρή.
Β΄ Παγκόσμιος Πόλεμος
left|thumb|200px|Ο Κουίσλιγκ υπογράφει αυτόγραφο (1943)
Υπουργός Πρόεδρος
Μετά το συνέδριο η υποστήριξη προς το Nasjonal Samling και τον Κουίσλιγκ προσωπικά υποχώρησε. Ο αυξανόμενος κομματισμός και προσωπικές απώλειες, όπως ο τυχαίος θάνατος του συναδέλφου πολιτικού Γκούλμπραντ Λούντε, επιδεινώθηκαν από αδέξιες γερμανικές τακτικές, όπως ο πυροβολισμός δέκα επιφανών κατοίκων του Τρέντελαγκ τον Οκτώβριο του 1942. Επιπλέον ο αναδρομικής ισχύος νόμος lex Eilifsen του Αυγούστου του 1943, που επέφερε την πρώτη θανατική ποινή από το καθεστώς, θεωρήθηκε ευρέως ως κατάφωρη παραβίαση του Συντάγματος και ένδειξη του αυξανόμενου ρόλου της Νορβηγίας στην Τελική Λύση, κατέστρεψε όλα όσα είχε επιτύχει η σύνοδος, όσον αφορά την ενίσχυση του ηθικού του κόμματος.
Στις 26 Νοεμβρίου οι κρατούμενοι εκτοπίστηκαν, μαζί με τις οικογένειές τους. Αν και αυτό ήταν μια εντελώς γερμανική πρωτοβουλία - ο ίδιος ο Κουίσλιγκ δεν ενημερώθηκε, παρόλο που παρασχέθηκε κυβερνητική βοήθεια - ο Κουίσλιγκ έκανε το νορβηγικό κοινό να πιστέψει ότι η πρώτη απέλαση των Εβραίων, σε στρατόπεδα στην Πολωνία, ήταν δική του ιδέα. [115] Άλλοι 250 απελάθηκαν το Φεβρουάριο του 1943 και παραμένει ασαφές ποια ήταν η επίσημη θέση του κόμματος σχετικά με την τελική τύχη των 759 Νορβηγών εκτοπισθέντων. Υπάρχουν στοιχεία που δείχνουν ότι ο Κουίσλιγκ πίστευε ειλικρινά την επίσημη γραμμή καθ 'όλη τη διάρκεια του 1943 και του 1944 ότι επρόκειτο να επαναπατρισθούν σε μια νέα εβραϊκή πατρίδα στη Μαδαγασκάρη.
Ταυτόχρονα ο Κουίσλιγκ πίστευε ότι ο μόνος τρόπος να κερδίσει το σεβασμό του Χίτλερ θα ήταν να συγκεντρώσει εθελοντές για την παραπαίουσα γερμανική πολεμική προσπάθεια [120] και δέσμευσε ολόψυχα τη Νορβηγία στα γερμανικά σχέδια για διεξαγωγή καθολικού πολέμου. Για αυτόν τουλάχιστον, μετά τη γερμανική ήττα στο Στάλινγκραντ το Φεβρουάριο του 1943, η Νορβηγία είχε πλέον ρόλο να παίξει στη διατήρηση ισχυρής της Γερμανικής αυτοκρατορίας. Τον Απρίλιο του 1943 ο Κουίσλιγκ εκφώνησε μια δριμύτατη ομιλία, επιτιθέμενος στην άρνηση της Γερμανίας να περιγράψει τα σχέδιά της για την μεταπολεμική Ευρώπη. Όταν το έθεσε προσωπικά στο Χίτλερ, εκείνος παρέμεινε ασυγκίνητος παρά τη συνεισφορά της Νορβηγίας στην πολεμική προσπάθεια. Ο Κουίσλιγκ αισθάνθηκε προδομένος για αυτήν την αναβολή της νορβηγικής ελευθερίας, μια στάση που εξασθένισε μόνο όταν ο Χίτλερ τελικά δεσμεύτηκε για μια ελεύθερη μεταπολεμική Νορβηγία το Σεπτέμβριο του 1943. Ο Κουίσλιγκ κουράστηκε τα τελευταία χρόνια του πολέμου. Το 1942 πέρασε 231 νόμους, 166 το 1943 και 139 το 1944. Η κοινωνική πολιτική ήταν ο τομέας που εξακολουθούσε να δίνει σημαντική προσοχή. Εκείνο το φθινόπωρο ο Κουίσλιγκ και ο Μούσερτ στην Ολλανδία έπρεπε να είναι ικανοποιημένοι που είχαν τουλάχιστον επιβιώσει. Το 1944 μειώθηκαν επίσης τα προβλήματα βάρους που αντιμετώπιζε ο Κουίσλιγκ τα δύο προηγούμενα χρόνια.
Σύλληψη, δίκη, θάνατος και κληρονομιά
Η δίκη ξεκίνησε στις 20 Αυγούστου 1945. Η υπεράσπιση του Κουίσλιγκ στηρίχθηκε στην υποβάθμιση της ενότητας του με τη Γερμανία και στην έμφαση ότι είχε αγωνιστεί για απόλυτη ανεξαρτησία, κάτι που φαινόταν εντελώς αντίθετο με τις αναμνήσεις πολλών Νορβηγών. Από εκείνο το σημείο, έγραψε ο βιογράφος του Νταλ, ο Κουίσλιγκ έπρεπε να ακολουθήσει μια «λεπτή γραμμή μεταξύ αλήθειας και ψεύδους», και προέκυψε από αυτό «μια απατηλή και συχνά θλιβερή μορφή». Διαστρέβλωσε την αλήθεια σε μερικές περιπτώσεις και η πλειοψηφία των αληθινών δηλώσεών του του απέφερε λίγους υποστηρικτές στη χώρα, όπου παρέμεινε σχεδόν καθολικά περιφρονημένος.
Ντικ Τσέινι
Προσωπική ζωή
Έχει δύο κόρες, την Λιζ (η οποία είναι εν ενεργεία Μέλος της Βουλής των Αντιπροσώπων των ΗΠΑ και ηγετικό στέλεχος των Ρεπουμπλικανών), και την Μαίρη, η οποία είναι ανοιχτά ομοφυλόφιλη.
Κρυονέρι Θεσσαλονίκης
Συγκοινωνία
Το Κρυονέρι επικοινωνεί με τον Λαγκαδά και τον Σοχό με την Β' Αστική Γραμμή Άνω των Λιμνών του ΚΤΕΛ Θεσσαλονίκης: Λαγκαδάς - Αρέθουσα. Στο χωριό υπάρχουν δύο στάσεις ΚΤΕΛ, η πρώτη βρίσκεται λίγο μετά την είσοδο του χωριού και η δεύτερη βρίσκεται στην πλατεία.
Αξιοθέατα
Καθώς φτάνεις στο Κρυονέρι, στην αριστερή του πλευρά και νότια, θάλλει ο «πνεύμονάς του», το Πάρκο φυτεμένο με πεύκα και κυπαρίσσια. Φυτεύτηκε από μαθητές του Σχολείου γύρω στο 1960, όταν τότε πρόεδρος του χωριού ήταν ο κ. Ποργιάζης Δημήτριος. Τοποθεσία πραγματικά ειδυλλιακή, ατμόσφαιρα δροσιστική που σου προσφέρει άπλετη θέα στο μακρινό ορίζοντα και φυσικά καθαρό οξυγόνο. Εκεί, υψώνεται το Μνημείο των Πεσόντων Ηρώων του χωριού.
Τζον Μπίζλι
Προσωπικός βίος
Το 1919, ο Μπίζλι νυμφεύτηκε τη χήρα Μαρί Έζρα (γεν. Μπλούμφιλντ), ο πρώτος σύζυγος της οποίας σκοτώθηκε στον Α΄ Παγκόσμιο Πόλεμο. Η Μαρί Έζρα απεβίωσε το 1967. Η θετή του κόρη Τζιοβάνα Μαρί Τερέζ Μπαμπέτ "Μέρι" Έζρα παντρεύτηκε τον Ιρλανδό ποιητή Λούις ΜακΝις.
Αρχέλαος (στρατηγός Μιθριδάτη)
Οικογένεια και παιδική ζωή
Ο Αρχέλαος και ο Νεοπτόλεμος ανήλθαν, ώστε να γίνουν εξέχοντες κατά τη διάρκεια των πολέμων τού Μιθριδάτη ΣΤ΄ στις βόρειες ακτές τού Εύξεινου Πόντου. Ο Αρχέλαος διακρίθηκε κατά τον Α΄ Μιθριδατικό Πόλεμο (89-85 π.Χ.). Το 88 π.Χ., ως μέρος τού πολέμου αυτού, ο Αρχέλαος και ο αδελφός του συμμετείχαν σε μία εκστρατεία με τον Ποντικό στρατό εναντίον τού Νικομήδη Δ΄ της Βιθυνίας. Στον ποταμό Αμνία οι δύο αδελφοί είχαν τη διοίκηση της εμπροσθοφυλακής και κέρδισαν την πρώτη νίκη τού πολέμου. Μετά ο Νεοτόλεμος πήγε να νικήσει έναν Ρωμαϊκό στρατό στο Πρωτοπάχιον, μάλλον χωρίς τον αδελφό του. Έπειτα ο Αρχέλαος συμμετείχε στην επιτυχή εκστρατεία τού Μιθριδάτη ΣΤ΄ για την κατάκτηση τού μεγαλύτερου μέρους της ρωμαϊκής επαρχίας της Ασίας. Ο Αρχέλαος επιτέθηκε στην Μαγνησία επί Σιπύλω (ή στη Μαγνησία επί Μαιάνδρω)· η επίθεση απέτυχε και ο στρατηγός τραυματίστηκε.
Οικογένεια
Νυμφεύτηκε μία Ελληνίδα, ίσως μία πριγκίπισσα τού Πόντου, κόρη τού Μιθριδάτη ΣΤ΄ και είχε τέκνα:
Επιτροπή Τσερτς
Ιστορικό
Μέχρι τα πρώτα χρόνια της δεκαετίας του 1970, μια σειρά ανησυχητικών αποκαλύψεων είχαν εμφανιστεί στον Τύπο σχετικά με τις δραστηριότητες πληροφοριών. Πρώτα ήρθαν οι αποκαλύψεις του αξιωματικού πληροφοριών του στρατού Κρίστοφερ Πάιλ τον Ιανουάριο του 1970 σχετικά με την κατασκοπεία του αμερικανικού στρατού για τον άμαχο πληθυσμό  και έπειτα οι έρευνες της Γερουσίας του γερουσιαστή Σαμ Έρβιν οι οποίες προκάλεσαν περισσότερες αποκαλύψεις. Στη συνέχεια, στις 22 Δεκεμβρίου 1974, οι New York Times δημοσίευσαν ένα μακροσκελές άρθρο από τον Σέιμουρ Χερς όπου περιέγραφε λεπτομερώς τις ενέργειες που ανέλαβε η CIA κατά τη διάρκεια των ετών που ονομάστηκαν «Οικογενειακά Kοσμήματα». Αναφέρθηκαν για πρώτη φορά προγράμματα που περιελάμβαναν απόπειρες δολοφονίας ξένων ηγετών και μυστικές προσπάθειες ανατροπής ξένων κυβερνήσεων. Επιπλέον, το άρθρο ανέφερε τις προσπάθειες των υπηρεσιών πληροφοριών να συλλέξουν πληροφορίες σχετικά με τις πολιτικές δραστηριότητες των πολιτών των ΗΠΑ.
Συνέπειες
Τον Σεπτέμβριο του 2006, το Πανεπιστήμιο του Κεντάκυ διοργάνωσε ένα φόρουμ συζήτησης με τίτλο: "Ποιος παρακολουθεί τους κατασκόπους; Δραστηριότητες πληροφοριών και δικαιώματα των Αμερικανών", συγκεντρώνοντας δύο μέλη της επιτροπής της Δημοκρατικών, τον πρώην αντιπρόεδρο των Ηνωμένων Πολιτειών Γουόλτερ Μόντεϊλ και τον πρώην γερουσιαστή των ΗΠΑ Γουόλτερ Χάντλεστον και τον Φρέντερικ Σβαρτς για να συζητήσουν το έργο της Επιτροπής, τον ιστορικό της αντίκτυπο και πώς σχετίζεται με τη σημερινή κοινωνία.
Μιχαήλ ο Γενναίος
Το 1599 ο Μιχαήλ κέρδισε τη Μάχη του Σέλιμπιρ και σύντομα εισήλθε στην Άλμπα Ιούλια, γινόμενος αυτοκρατορικός κυβερνήτης (δηλαδή de facto ηγεμόνας) της Τρανσυλβανίας. Λίγους μήνες αργότερα τα στρατεύματα του Μιχαήλ εισέβαλαν στη Μολδαβία και έφθασαν στην πρωτεύουσα της, το Ιάσιο. Ο ηγέτης της Μολδαβίας Ιερεμίας Μοβίλα κατέφυγε στην Πολωνία και ο Μιχαήλ ανακηρύχθηκε Πρίγκιπας της Μολδαβίας. Ο Μιχαήλ διατήρησε τον έλεγχο και των τριών επαρχιών για λιγότερο από ένα χρόνο πριν οι ευγενείς της Τρανσυλβανίας και ορισμένοι βογιάροι στη Μολδαβία και στη Βλαχία ξεσηκωθούν εναντίον του με μια σειρά εξεγέρσεων. Στη συνέχεια ο Μιχαήλ συμμάχησε με το στρατηγό της Αυτοκρατορίας Τζόρτζο Μπάστα και κατέστειλε μια εξέγερση των Ούγγρων ευγενών στο Γκουρουσλάου της Τρανσυλβανίας. Αμέσως μετά από αυτή τη νίκη, ο Ροδόλφος διέταξε τη δολοφονία του Μιχαήλ, που πραγματοποιήθηκε στις 9 Αυγούστου 1601 από τους άνδρες του Μπάστα.
Βλαχία
Κατά τη βασιλεία του ο Μιχαήλ βασιζόταν σε μεγάλο βαθμό στην αφοσίωση και την υποστήριξη μιας ομάδας αρχόντων της Ολτενίας, οι σημαντικότεροι από τους οποίους ήταν οι Αδελφοί Μπουζέσκου (Ρουμανικά : Fraţii Buzeşti) και οι συγγενείς του από την πλευρά της μητέρας του, οι Καντακουζηνοί. Ετσι προστάτευσε τα συμφέροντά τους καθ 'όλη τη διάρκεια της βασιλείας του. Για παράδειγμα, πέρασε έναν νόμο που δέσμευε τους δουλοπάροικος σε εδάφη που ανήκουν σε αριστοκράτες. Από τη σκοπιά της θρησκευτικής δικαιοδοσίας η Συνθήκη της Άλμπα Ιούλια είχε μια άλλη σημαντική συνέπεια: έθετε όλους τους Ορθόδοξους επισκόπους της Τρανσυλβανίας υπό τη δικαιοδοσία της Μητροπολιτικής Εδρας του Τιργκόβιστε. Την περίοδο αυτή ο Οθωμανικός στρατός, που εδρεύει στο Ρούσε, προετοιμαζόταν να διασχίσει το Δούναβη και ανέλαβε μια μεγάλη επίθεση. Ο Μιχαήλ αναγκάστηκε γρήγορα να υποχωρήσει και οι Οθωμανικές δυνάμεις άρχισαν να διασχίζουν το Δούναβη στις 4 Αυγούστου 1595. Καθώς ο στρατός του ήταν μικρότερος, ο Μιχαήλ απέφυγε να μεταφέρει τη μάχη σε ανοιχτό πεδίο και αποφάσισε να τη δώσει σε ένα βαλτότοπο κοντά στο χωριό Τσιλουγκιρένι, στον ποταμό Νεαίλοφ. Η Μάχη του Τσιλουγκιρένι ξεκίνησε στις 23 Αυγούστου και ο Μιχαήλ νίκησε τον Οθωμανικό στρατό με επικεφαλής το Σινάν Πασά. Παρά τη νίκη του υποχώρησε στο χειμερινό στρατόπεδο του στο Στογενέστι επειδή είχε πολύ λίγα στρατεύματα για να αναλάβει ευρείας κλίμακας πόλεμο εναντίον των υπόλοιπων Οθωμανικών δυνάμεων. Στη συνέχεια ένωσε τις δυνάμεις του με το στρατό 40.000 ανδρών του Σίσιμσουντ Μπάστορυ (υπό τον Ιστβαν Μπότσκαϊ) και αντεπιτέθηκε στους Οθωμανούς, απελευθερώνοντας τις πόλεις Τιργκόβιστε (8 Οκτωβρίου), Βουκουρέστι (12 Οκτωβρίου) και Βραΐλα, αποσπώντας προσωρινά τη Βλαχία από την Οθωμανική επικυριαρχία.
Ο αγώνας εναντίον των Οθωμανών συνεχίστηκε το 1596, όταν ο Μιχαήλ έκανε αρκετές εισβολές νότια του Δούναβη σε Βίντιν, Πλέβεν, Νικόπολη και Μπαμπαντάγκ, όπου βοηθήθηκε από τους ντόπιους Βούλγαρους, κατά την πρώτη εξέγερση του Τίρνοβο.
Τρανσυλβανία
Τον Απρίλιο του 1598 ο Σιγισμόνδος παραιτήθηκε από Πρίγκιπας της Τρανσυλβανίας υπέρ του Αυτοκράτορα Ροδόλφου Β΄ (που ήταν επίσης Βασιλιάς της Ουγγαρίας), αναίερσε την απόφασή του τον Οκτώβριο του 1598 και στη συνέχεια παραιτήθηκε και πάλι υπέρ του Καρδινάλιου Αντρέα Μπάτορι, εξαδέλφου του. Ο Μπάτορι είχε ισχυρούς δεσμούς με τον Πολωνό καγκελάριο και στρατάρχη Γιαν Ζαμόισκι και έθεσε την Τρανσυλβανία υπό την επιρροή του Βασιλιά της Πολωνίας, Σιγισμούνδυς Γ΄ Βάσα. Ήταν επίσης έμπιστος σύμμαχος του νέου Μολδαβού Πρίγκιπα Ιερεμία Μοβίλα, ενός από τους μεγαλύτερους εχθρούς του Μιχαήλ. Ο Μοβίλα είχε εκθρονίσει το Στέφαν Ράζβαν με τη βοήθεια του Πολωνού στρατάρχη Γιαν Ζαμόισκι τον Αύγουστο του 1595.
Έφυγε από το Τιργκόβιστε στις 2 Οκτωβρίου και στις 9 Οκτωβρίου είχε φτάσει στο Πρέιμερ στη νότια Τρανσυλβανία, όπου συναντήθηκε με απεσταλμένους από την πόλη του Μπρασόβ. Εξασφαλίζοντας την πόλη, προχώρησε στην Τσάρτα, όπου ένωσε τις δυνάμεις του με τους Σεκελι. Στις 18 Οκτωβρίου ο Μιχαήλ κατήγαγε μια αποφασιστική νίκη εναντίον του στρατού του πρίγκιπα-καρδιναλίου Αντρέα Μπάτορι στη Μάχη του Σέλιμπαρ, κερδίζοντας τον έλεγχο της Τρανσυλβανίας. Καθώς υποχωρούσε από τη μάχη, ο Αντρέα Μπάτορι σκοτώθηκε από ένα αντίπαλόο του Σέκελι στις 3 Νοεμβρίου κοντά στο Σαντόμινιτς και ο Μιχαήλ του παρείχε πριγκηπική ταφή στο Ρωμαιοκαθολικό Καθεδρικό της Άλμπα Ιούλια. Με τον εχθρό του νεκρ, ο Μιχαήλ μπήκε στην πρωτεύουσα της Τρανσυλβανία Άλμπα Ιούλια και πήρε τα κλειδιά του φρουρίου από τον επίσκοπο Δημήτριο Νάπραγκι, γεγονός που αργότερα απεικονίστηκε ως βαρυσήμαντο στη Ρουμανική ιστοριογραφία. Ο ιστορικός Ιστβαν Σαμόσκοζι, Αρχεοφύλακας εκείνη την εποχή, κατέγραψε το γεγονός με μεγάλη λεπτομέρεια. Έγραψε επίσης ότι δύο μέρες πριν από τη σύνοδο της Δίαιτας στις 10 Οκτωβρίου οι Τρανσυλβανόφωνοι ευγενείς εξέλεξαν το Μιχαήλ το βοεβόδα ως Πρίγκιπα της Τρανσυλβανίας. Οταν συνήλθε η Δίαιτα ο Μιχαήλ ζήτησε από τις γενικές τάξεις να ορκιστούν πίστη στον Αυτοκράτορα Ροδόλφο, κατόπιν στον εαυτό του και τρίτον στο γιο του. Ακόμη και αν αναγνωρίστηκε από τη Δίαιτα της Τρανσυλβανίας ως μόνο αυτοκρατορικός κυβερνήτης υποτελής στον Αυτοκράτορα, ήταν ωστόσο ηγέτης της Τρανσυλβανίας. Στην Τρανσυλβανία ο Μιχαήλ χρησιμοποιούσε την ακόλουθη υπογραφή στα επίσημα έγγραφα: Michael Valachiae Transalpinae Woivoda, Sacrae Caesareae Regiae Majestatis Counteriarius per Transylvaniam Locumtenens, cis transylvaniam partium eius super exercitu Generalis Capitaneus("Μιχαήλ, βοεβόδας της Βλαχίας, σύμβουλος της Αυτού Μεγαλειότητας του Αυτοκράτορα Και Βασιλιά, αντιπρόσωπός του στην Τρανσυλβανία και Γενικός Δοικητής των στρατευμάτων του της Τρανσυλβανίας")
Σεμπαστιάνο ντελ Πιόμπο
Βίος
Το πρώτο αξιοσημείωτο έργο του έγινε για τον ναό του Αγίου Ιωάννου Χρυσοστόμου στη Βενετία και ακολουθεί τόσο πιστά την τεχνοτροπία του Τζορτζόνε που κατά την εποχή του συχνά το νόμισαν για έργο του Τζορτζόνε και όχι του ντελ Πιόμπο. Απεικονίζει τον Άγιο Ιωάννη Χρυσόστομο να διαβάζει δυνατά σε ένα γραφείο, μπροστά μια μεγάλου μεγέθους Μαγδαληνή, δύο αγίες και τρεις αγίους. Το έργο αυτό του είχε ανατεθεί από την Κατερίνα Κονταρίνι, σύζυγο του Νικολό Μοροζίνι, αλλά δεν ολοκληρώθηκε πριν τον θάνατο και των δύο (πάντως όχι πριν τον Μάιο του 1510). Το έργο αυτό αποτελεί ορόσημο στην εξέλιξη της τυπολογίας των Βενετικών έργων για την Αγία Τράπεζα, αλλά καταδεικνύει και το προσωπικό "ταξίδι" του καλλιτέχνη από την άποψη των εικονογραφικών λύσεων και των επιλογών δομής και σύνθεσης για μεγαλύτερη πληρότητα και όγκο και ταυτόχρονα πιο αυστηρή πλαστικότητα.
Έργα σε ρωμανική τεχνοτροπία
Την περίοδο 1511 - 1512 ο ντελ Πιόμπο μετέβη στη Ρώμη, όπου είχε κληθεί από τον ευκατάστατο τραπεζίτη και έμπορο της Σιένα Αγκοστίνο Κίτζι (Agostino Chigi) για να διακοσμήσει το οικοδόμημα που σήμερα αποκαλείται "βίλα Φαρνεζίνα". Εκεί βοήθησε αρχικά τον Μπαλντασσάρε Περούτσι (Baldassarre Peruzzi) σε απεικονίσεις μυθολογικών θεμάτων στους φεγγίτες (lunettes) της αίθουσας της "Γαλάτεια του Ραφαήλ" και εργάστηκε πλάι στον Ραφαήλ δημιουργώντας μερικές τοιχογραφίες εμπνευσμένες από την ελληνική μυθολογία. Όταν ολοκλήρωσε το έργο που του είχε ανατεθεί, αποφάσισε να εγκατασταθεί στη Ρώμη, όπου έγινε μέλος του κύκλου καλλιτεχνών του Ραφαήλ και σύντομα αναδείχθηκε σε αξιόλογο δημιουργό πορτρέτων. Σύμφωνα με τον Βαζάρι, ο Μικελάντζελο είδε την εργασία του Σεμπαστιάνο, την ενέκρινε και ανάμεσα στους δύο καλλιτέχνες άρχισε να αναπτύσσεται φιλία. Η φήμη του Σεμπαστιάνο ως προς τη χρήση των χρωμάτων είχε ήδη αρχίσει να μεγαλώνει και ο Μικελάντζελο, τον οποίο επίσης είχε εντυπωσιάσει η χρήση των χρωμάτων από τον νεαρό Σεμπαστιάνο, αποφάσισε να τον βοηθήσει και στη σχεδίαση. Του έδωσε τέσσερα σχέδια και του ζήτησε να τους προσθέσει χρώματα. Στις δημιουργίες αυτές ο Σεμπαστιάνο κατάφερε να συνδυάσει τη θέρμη των χρωμάτων της Βενετικής Σχολής με την ανατομική καθαρότητα και τη σχεδόν "γλυπτική" σχεδίαση που έχουν τα σχέδια του Μικελάντζελο
Μαθητές
Πολυάριθμοι μαθητές ζητούσαν να εκπαιδευτούν από τον Σεμπαστιάνο ντελ Πιόμπο, αλλά λόγω των παρελκυστικών συνηθειών του και της μαλθακότητάς του, ελάχιστοι υιοθέτησαν το στυλ του, με εξαίρεση τον Τομμάζο Λαουρέτι (Tommaso Laureti). Ο Σεμπαστιάνο, που είχε γνώση της ανεπάρκειάς του στη σφαίρα των επινοήσεων, έγινε ιδιαίτερα διάσημος ως δημιουργός πορτρέτων: Η ομοιότητα του πραγματικού Αντρέα Ντόρια με το πορτρέτο του είναι από τις πλέον αναγνωρισμένες. Στην Εθνική Πινακοθήκη του Λονδίνου υπάρχουν δύο ακόμη περίφημα πορτρέτα του: Το ένα αναπαριστά τον ίδιο με τον Καρδινάλιο Ιππόλυτο των Μεδίκων και το άλλο είναι το πορτρέτο μιας κυρίας με τα χαρακτηριστικά της Αγίας Αγάθης, είχε ταυτοποιηθεί με ένα από τα πρώιμα έργα του ζωγράφου, λόγω της ομοιότητας με την Τζούλια Γκοντζάγκα (είχε φτιαχτεί κατά παραγγελία του προαναφερθέντος Καρδινάλιου και εραστή της), αλλά αυτή η υπόθεση έχει πλέον εγκαταλειφθεί. Άλλα πορτρέτα περιλαμβάνουν αυτό του Μαρκαντόνιο Κολόννα, της Βιττόρια Κολόννα, του Φερδινάνδου, μαρκησίου της Πεσκάρα, του Πάπα Αδριανού ΣΤ΄, του Πάπα Κλήμεντος Ζ΄ και του Πάπα Παύλου Γ΄, του Μικέλε Σανμικέλι, του Αντόν Φραντσέσκο ντέλι Αλμπίτσι και του Πιέτρο Αρετίνο.
Αγήνορας του Πλεύρωνα
Ο Αγήνορας, γιος του Πλευρώνου και της Ξανθίππης στην ελληνική μυθολογία, υπήρξε σύζυγος της Επικάστης. Με την Επικάστη ο Αγήνορας απέκτησε τουλάχιστον τρία παιδιά, τον Πορθάονα, τη Δημονίκη και τον μετέπειτα βασιλιά της Αιτωλίας Θέστιο, όπως αναφέρει τόσο η Βιβλιοθήκη Απολλοδώρου, όσο και ο Παυσανίας.
Classic Mac OS
Το Classic Mac OS χαρακτηρίζεται από τον μονολιθικό σχεδιασμό του. Οι αρχικές εκδόσεις του λογισμικού συστήματος εκτελούν μία εφαρμογή τη φορά. Το σύστημα 5 εισήγαγε το συνεργατικό multitasking. Το σύστημα 7 υποστηρίζει διευθυνσιοδότηση μνήμης 32 bit και εικονική μνήμη, επιτρέποντας μεγαλύτερα προγράμματα. Οι μεταγενέστερες ενημερώσεις του συστήματος 7 επιτρέπουν τη μετάβαση στην αρχιτεκτονική PowerPC. Το σύστημα θεωρήθηκε φιλικό προς το χρήστη, αλλά οι αρχιτεκτονικοί του περιορισμοί είναι ιδιαίτερα επικριτικοί, όπως η περιορισμένη διαχείριση μνήμης, η έλλειψη προστατευόμενης μνήμης και οι έλεγχοι πρόσβασης και η ευαισθησία στις συγκρούσεις μεταξύ των επεκτάσεων.
Αξιώματα Μπλουμ
Σημειώσεις
Ένα μέτρο πολυπλοκότητας Μπλουμ ορίζεται χρησιμοποιώντας υπολογίσιμες συναρτήσεις χωρίς καμία αναφορά σε συγκεκριμένο υπολογιστικό μοντέλο. Προκειμένου να γίνει ο ορισμός πιο προσιτός θα επαναδιατυπώσουμε τα αξιώματα Μπλουμ σε όρους μηχανών Τιούρινγκ:
Παραπομπές
Κατηγορία:Θεωρία υπολογισμού
Γεώργιος Πάνου
Εξωτερικοί σύνδεσμοι
Κατηγορία:Έλληνες πληρεξούσιοι Κατηγορία:Αγωνιστές του 1821 Κατηγορία:Αργυρός σταυρός του Τάγματος του Σωτήρος
Επαρχία Κιζιλζάρ
Παραπομπές
Κιζιλζαρ
Νοσοκομείο «Ανδρέας Συγγρός»
Ιστορία
Αμέσως μετά την ίδρυσή του, μεταφέρθηκαν οι πρώτες 20 εκδιδόμενες γυναίκες που νοσηλεύονταν στο παλιό θεραπευτήριο του Πειραιά και έπασχαν από αφροδίσιο νόσημα. Τον πρώτο χρόνο της λειτουργίας του νοσοκομείου εξετάστηκαν 1.156 περιστατικά, το 49.2% των οποίων προσδιορίστηκε ως σύφιλη.
Οδηγισμός
Το 1909 ο Λόρδος Ρόμπερτ Μπέηντεν-Πάουελ, ο ιδρυτής του Προσκοπισμού, όταν ήρθε αντιμέτωπος με έναν αυξημένο αριθμό κοριτσιών που επιθυμούσαν να λάβουν μέρος στον Προσκοπισμό, αποφάσισε ότι τα κορίτσια θα πρέπει να έχουν τη δική τους ξεχωριστή κίνηση και η Οργάνωση του Οδηγισμού (Girl Guides Association) ιδρύθηκε στο Ηνωμένο Βασίλειο το 1910. Πολλές, αν και σε καμία περίπτωση όλες, οργανώσεις του Οδηγισμού σε όλο τον κόσμο έχουν αναζητήσει τις ρίζες τους σε αυτό το σημείο. Η Άγκνες Μπέηντεν-Πάουελ, αδελφή του βαρώνου, ήταν υπεύθυνη για τον Οδηγισμό στο Ηνωμένο Βασίλειο κατά τα πρώτα χρόνια του. Άλλοι σημαίνοντες άνθρωποι ήταν η Juliette Gordon Low, ιδρύτρια των κοριτσιών Προσκόπων των ΗΠΑ, Όλγα Drahonowska-Małkowska στην Πολωνία και Αντουανέτα Butte στη Γαλλία.
Ιστορία
Το 1909 υπήρξε η Συνάθροιση του Κρίσταλ Πάλας (Crystal Palace Rally) στο Λονδίνο. Σε εκείνες τις ημέρες, για τα κορίτσια η κατασκήνωση και η πεζοπορία δεν ήταν κοινή, όπως περιγράφει αυτό το απόσπασμα από την προσκοπική εφημερίδα: Αν ένα κορίτσι δεν επιτρέπεται να τρέξει, ή ακόμα και να είναι σε εγρήγορση, να κολυμπήσει, να κάνει ποδήλατο, ή να σηκώσει τα χέρια της πάνω από το κεφάλι, πώς μπορεί να γίνει Πρόσκοπος; Μεταξύ των χιλιάδων Προσκόπων στη συνάθροιση ήταν μια ομάδα κοριτσιών από το Πίνκνεϊς Γκριν. Ζήτησαν από τον Μπέηντεν-Πάουελ να δώσει την άδεια στα κορίτσια να γίνουν Πρόσκοποι, και αποφάσισε να αναλάβει δράση.
Το Σώμα των Οδηγών ήταν ένα σύνταγμα του ινδικού στρατού, που υπηρέτησε στα βορειοδυτικά σύνορα της Ινδίας. Ο Μπέηντεν-Πάουελ έπεισε τα κορίτσια Προσκόπους ότι η ονομασία «Οδηγοί» ήταν πολύ ιδιαίτερη και για την οποία θα μπορούσαν να είναι υπερήφανα, έτσι ώστε το 1910 ξεκίνησε ο Οδηγισμός. Η πρώτη Ομάδα Οδηγισμού ήταν οι 1οι Οδηγοί Πίνκνεϊς Γκριν (1st Pinkneys Green Guides) με αρχηγό την κυρία Μπέηντεν-Πάουελ, οι οποίοι εξακολουθούν να υπάρχουν στο Πίνκνεϊς Γκριν του Μέιντενχεντ στο Μπέρκσαιρ.
Τζος Όουενς
Σταδιοδρομία λυκείου και κολεγίου
Ο Όουενς ονομάστηκε Γκέτορεϊντ Παίχτης της Χρονιάς στο Νιου Χαμπσάιρ το 2007 ενώ έπαιζε μπάσκετ στο λυκείου στην Ακαδημία Φίλιπς Έξετερ.
Έπρεπε να σταματήσει την περίοδο 2009–10 για μια σοβαρή ιατρική κατάσταση που δεν είχε αποκαλυφθεί και που απειλούσε την σταδιοδρομία του. Μετά από εξετάσεις και διαβούλευση με ειδικούς ιατρούς έλαβε άδεια να επιστρέψει τον επόμενο χρόνο.
Αφού σημείωσε 11,6 πόντους και πρώτος στην ομάδα με 5,8 ριμπάουντ και 1,2 κλεψίματα, ήταν επιλογή για τη δεύτερη ομάδα All-Pac-12, προστιθέμενος ως μία επιλογή στην ομάδα All-Tournament του National Invitation Tournament του 2012 καθώς το Στάνφορντ κέρδισε το τουρνουά.
Σάρλοτ Μπόμπκατς and Άινταχο Στάμπιντ (2012–2013)
Θεωρούμενος ως παίκτης χαμηλού προφίλ (ο οποίος δεν προσκλήθηκε στους Πόρτσμουθ Ινβιτέισιοναλ ), ο Όουενς δούλεψε με πολλές ομάδες του ΝΒΑ. Ο αθλητικός του χαρακτήρας εντυπωσίασε, αλλά εκφράστηκαν αμφιβολίες για την απόδοσή του, αν κρίνουμε από τους ασυνήθιστους αριθμούς του κατά τη διάρκεια της πορείας του στο κολέγιο. Αφού πέρασε χωρίς ομάδα στο ντραφτ του ΝΒΑ το 2012, εντάχθηκε στους Ορλάντο Μάτζικ στο σκέλος του ΝΒΑ Σάμερ Λιγκ στο Ορλάντο από τις 9 έως τις 13 Ιουλίου. Ο Όουενς εντάχθηκε στους Σάρλοτ Μπόμπκατς για το Σάμερ Λιγκ του Λας Βέγκας από τις 15 έως τις 20 Ιουλίου 2012, παίζοντας σε 4 αγώνες με 5 πόντους και 2,3 ριμπάουντ σε σχεδόν 10 λεπτά ανά παιχνίδι. Υπεγράφη από τους Μπόμπκατς τον Σεπτέμβριο για να λάβει μέρος στο στάδιο προετοιμασίας τους και αφού δεν έπαιξε σε κανένα παιχνίδι προετοιμασίας, ο Όουενς έφυγε τον Οκτώβριο.
Εξωτερικοί σύνδεσμοι
Κατηγορία:Καλαθοσφαιριστές Τόφας ΣΚ Κατηγορία:Καλαθοσφαιριστές Ρέγιερ Βενέτσια Κατηγορία:Πάουερ φόργουορντ Κατηγορία:Καλαθοσφαιριστές Παλακανέστρο Ρετζάνα Κατηγορία:Καλαθοσφαιριστές Παρί-Λεβαλουά Μπασκέτ Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Καρσίγιακα Κατηγορία:Καλαθοσφαιριστές Άινταχο Σταμπίντ Κατηγορία:Καλαθοσφαιριστές Χαποέλ Τελ Αβίβ Μ.Κ. Κατηγορία:Καλαθοσφαιριστές Χάποελ Ιερουσαλήμ Κατηγορία:Σέντερ Κατηγορία:Καλαθοσφαιριστές Μπαχτσεσεχίρ Κολέζι Σ.Κ. Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Ακουίλα Τρέντο Κατηγορία:Καλαθοσφαιριστές ΑΕΚ
Οι Άθλιοι
Εξωτερικοί σύνδεσμοι
Κατηγορία:Μυθιστορήματα του Βίκτωρα Ουγκώ Κατηγορία:Πολιτικά μυθιστορήματα Κατηγορία:Μυθιστορήματα που έγιναν βιντεοπαιχνίδια Κατηγορία:Μυθιστορήματα που έγιναν κόμικς Κατηγορία:Μυθιστορήματα που έγιναν ταινίες Κατηγορία:Μυθιστορήματα που έγιναν τηλεοπτικές σειρές
The Matrix
Πλοκή
Ο Νίο εκπαιδεύεται για να γίνει μέλος της ομάδας. Η υποδοχή στο πίσω μέρος του κρανίου, που στο παρελθόν χρησιμοποιούταν για να συνδεθεί με το Matrix, του επιτρέπει να λαμβάνει γνώσεις με υπερβολικά γρήγορο ρυθμό στο μυαλό του. Μαθαίνει τις πολυάριθμες πολεμικές τεχνικές, και καταδεικνύει τις δεξιότητες kung fu που μόλις έμαθε σε μια μάχη με τον Μορφέα σε ένα περιβάλλον εικονικής πραγματικότητας παρόμοιο με το Matrix, εντυπωσιάζοντας το πλήρωμα με την ταχύτητά του. Η περαιτέρω κατάρτιση εισάγει τον Νίο στους βασικούς κινδύνους που έχει το ίδιο το Matrix. Οι τραυματισμοί που υφίστανται εκεί μεταφέρονται και στον πραγματικό κόσμο, ενώ εάν το μυαλό του πεθάνει μέσα στο Matrix, το φυσικό σώμα του θα πεθάνει επίσης. Προειδοποιείται για την παρουσία πρακτόρων, τα ισχυρά και γρήγορα αισθητήρια προγράμματα με τη δυνατότητα να καταλαμβάνουν όποιο σώμα είναι ακόμα συνδεδεμένο με το σύστημα. Σκοπός τους είναι να αναζητούν και να αποβάλουν οποιεσδήποτε απειλές εισέρχονται στην προσομοίωση.
Σχεδιασμός
Η "ψηφιακή βροχή" θυμίζει έντονα παρόμοιες γραμμές κώδικα από την ταινία anime Ghost in the Shell, που αναγνωρισμένα επηρέασε τη σειρά Matrix. Η επιλογή του πράσινου χρώματος μπορεί να έχει γίνει σκόπιμα ώστε να θυμίζει την πράσινη χροιά από τις παλιές μεγάλες μονόχρωμες οθόνες υπολογιστών.
Εξωτερικοί σύνδεσμοι
Κατηγορία:The Matrix Κατηγορία:Αμερικανικές ταινίες Κατηγορία:Ταινίες παραγωγής Warner Bros. Κατηγορία:Ταινίες του 1999 Κατηγορία:Αμερικανικές θρίλερ ταινίες δράσης Κατηγορία:Αυστραλιανές ταινίες Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου Κατηγορία:Ταινίες που κέρδισαν το Όσκαρ καλύτερων οπτικών εφέ Κατηγορία:Μετα-αποκαλυπτικές ταινίες Κατηγορία:Αμερικανικές θρίλερ ταινίες επιστημονικής φαντασίας Κατηγορία:Κυβερνοπάνκ ταινίες Κατηγορία:Αγγλόφωνες ταινίες Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Φαήλος Κρανιδιώτης
Βιογραφικά Στοιχεία
Έγινε ευρύτερα γνωστός το 1999 ως δικηγόρος του Αμπντουλάχ Οτζαλάν, συμμετέχοντας τότε ενεργά στην περιπέτεια του Κούρδου ηγέτη, η οποία κατέληξε στη σύλληψή του στο Ναϊρόμπι της Κένυας.
Αθηνόδωρος Βυζαντίου
Πηγές
Αθηνοδωρος Κατηγορία:Επίσκοποι του 2ου αιώνα
Αύγουστος της Σαξονίας-Γκότα-Άλτενμπουργκ (1747-1806)
Πηγές
Κατηγορία:Οίκος των Βέττιν
Η αυτοκρατορία των αισθήσεων
Τίτλος
Ο αρχικός ιαπωνικός τίτλος Ai no Korīda επαναπροσδιορίστηκε αργότερα ως ο τίτλος του funk τραγουδιού του 1979 "Ai No Corrida", που ηχογραφήθηκε αρχικά από τον Τσαζ Τζάνκελ και αργότερα έγινε επιτυχία από τον Quincy Jones το 1981.
Λογοκρισία
Τη στιγμή της αρχικής προβολής του στο Φεστιβάλ Κινηματογράφου του Λονδίνου το 1976, το Βρετανικό Συμβούλιο Ταξινόμησης Ταινιών συνέστησε να προβάλλεται υπό συνθήκες ιδιωτικού κινηματογραφικού συλλόγου για να αποφευχθεί η ανάγκη να γίνουν βαριές περικοπές στο υλικο της ταινίας, αλλά μόνο μετά την παράταση του Νόμου για τις ασεμνες δημοσιεύσεις σε ταινίες (το 1977) για την αποφυγή πιθανών νομικών προβλημάτων. Η ταινία άνοιξε στο Gate Cinema Club το 1978. Δόθηκε επίσημη κυκλοφορία στους κινηματογράφους σε όλη τη χώρα το 1991, αν και η κυκλοφορία του βίντεο καθυστέρησε μέχρι το 2000 όταν πέρασε με πιστοποιητικό "18" (κατάλληλο μόνο για ενήλικες). Όλη η σεξουαλική δραστηριότητα των ενηλίκων έμεινε άθικτη, αλλά ένα σκηνικο στο οποίο η Σάντα τραβάει το πέος ενός αγοριού προεφηβικής ηληκιας αφότου ξαναδιαμορφώθηκε, κάνοντας ζουμ ώστε να εμφανιστεί μόνο η αντίδραση του αγοριού. Στην Αυστραλία, η ταινία απαγορεύτηκε αρχικά λόγω της ασεβείας. μια λογοκρισμένη έκδοση διατέθηκε το 1977. Μόνο το 2000 τελικά έγινε διαθέσιμη στην πλήρη περικοπή του. Το πορνογραφικό περιεχόμενο της παραγωγής την έκανε επίσης να απαγορευτεί στο Ισραήλ το 1987.
Στον Καναδά, όταν αρχικά υποβλήθηκε στους επαρχιακούς πίνακες ταινιών στη δεκαετία του 1970, η ταινία απορρίφθηκε σε όλες τις δικαιοδοσίες εκτός από το Κεμπέκ και τη Βρετανική Κολομβία. Μόνο το 1991 οι μεμονωμένες επαρχίες ενέκριναν την ταινία και της έδωσαν ένα πιστοποιητικό. Ωστόσο, στο Maritimes η ταινία απορρίφθηκε ξανά καθώς οι πολιτικές που ακολούθησαν τη δεκαετία του 1970 εξακολουθούσαν να ισχύουν.
Στην μαζική κουλτούρα
Το πρώτο κομμάτι του ντεμπούτου άλμπουμ των Bassomatic το 1990, Set the Controls for the Heart of the Bass, έχει τίτλο In The Realm Of The Senses.
Σουδανικές γενικές εκλογές 2015
Εκλογικό σύστημα
Ο Πρόεδρος εκλέγεται με το σύστημα των γύρων: εάν κανείς από τους υποψηφίους δεν συγκεντρώσει την απαιτούμενη πλειοψηφία στον πρώτο γύρο, τότε διεξάγεται και δεύτερος γύρος.
Χρόνης Εξαρχάκος
Βίος
Δεν παντρεύτηκε ποτέ του. Μοναδική γυναίκα στη ζωή του ήταν η μητέρα του, Άννα, μία γυναίκα με πολλά προβλήματα υγείας, η οποία του έτρεφε μεγάλη αδυναμία και για αυτό δεν έκανε γάμο.
Χουνίν (Μπουένος Άιρες)
Το Χουνίν (Junín) είναι πόλη στην επαρχία του Μπουένος Άιρες της Αργεντινής και διοικητική έδρα του partido (κομητεία) του Χουνίν. Έχει πληθυσμό 87.509 κατοίκους σύμφωνα με την απογραφή του 2010, και βρίσκεται 260 χιλιόμετρα δυτικά της πόλης Μπουένος Άιρες. Είναι κυρίως γνωστή ως γενέτειρα της πρώην πρώτης κυρίας της Αργεντινής Εβίτα Περόν.
Κιζιλτοκόι
Παραπομπές
Κατηγορία:Γεωγραφία της Κιργιζίας
Μονή Αντινίτσης Φθιώτιδας
Η Μονή Αντινίτσης ή Ιερά Μονή Γενεσίου της Θεοτόκου Αντινίτσης βρίσκεται στη Στερεά Ελλάδα και την Περιφερειακή Ενότητα Φθιώτιδας, στις πλαγιές του όρους Όθρυς σε υψόμετρο 900 μέτρα και απέχει 21 χλμ. Β. της Λαμίας.
Μετόχια της Ιεράς Μονής Αντίνιτσας
Η Μονή Αγίων Ταξιαρχών Νεράιδας με άγνωστη τη χρονολογία κτίσεως. Το Καθολικό της διατηρείται με αξιόλογη εικονογράφηση, τα δε κελιά της έχουν ερειπωθεί.
Οδικά προσκυνητάρια που ανήκουν στη Μονή
με βέβαιο συνοδηγό την Αγία Αικατερίνη.”
Αλβέρτος Ε΄ της Σαξονίας-Κόμπουργκ
Ο Αλβέρτος Ε΄. γερμ. Albrecht V (24 Μαΐου 1648 - 6 Αυγούστου 1699) από τον Οίκο των Βέττιν ήταν δούκας της Σαξονίας-Κόμπουργκ (1675-1699).
Ανίχνευση ανωμαλιών
Ανίχνευση ανωμαλιών καλείται η αναγνώριση προτύπων από ένα σύνολο δεδομένων που εμφανίζουν διαφορετική συμπεριφορά από την προσδοκώμενη. Άλλες ονομασίες που συναντούνται στην βιβλιογραφία για τα πρότυπα είναι ακραίες τιμές, ασύμφωνες παρατηρήσεις, εξαιρέσεις, παρεκκλίσεις, ιδιαιτερότητες και προσμίξεις σε διαφορετικούς τομείς εφαρμογών. Στόχος είναι η υψηλού επιπέδου ανίχνευση πιθανών ανωμαλιών, διατηρώντας όμως χαμηλά ποσοστά λανθασμένης προειδοποίησης. Ως εφαρμογή μπορούμε να αναφέρουμε τον προσδιορισμό απειλής στην έγκριση δανείων ή πιστωτικών καρτών από μια τράπεζα.
Ασκός Θεσσαλονίκης
Εκπαίδευση
Στο χωριό υπάρχει ένας χώρος που αξιοποιείται ως νηπιαγωγείο και επίσης ένας χώρος που χρησιμοποιείται ως δημοτικό σχολείο.
Πατσός Ρεθύμνου
Ιστορία
Δείτε: Κοινότητα Πατσού
Παραπομπές
Κατηγορία:Χωριά του νομού Ρεθύμνης Κατηγορία:Δήμος Αμαρίου
1629 Πεκέρ
Ο Πεκέρ (Pecker) είναι ένας μικρός αστεροειδής, που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,436. Ανακαλύφθηκε το 1952 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Ζαν-Κλωντ Πεκέρ (Jean-Claude Pecker), διευθυντή του Αστεροσκοπείου της Νίκαιας.
Πέπη Δαράκη
Βιογραφικά στοιχεία
Η Πέπη (Ευτέρπη) Δαράκη γεννήθηκε στην Αγία Παρασκευή Λέσβου, και σπούδασε παιδαγωγικά στην Παιδαγωγική Ακαδημία Αρσακείου στην Αθήνα. Ήταν αδελφή του συγγραφέα Κώστα Μάκιστου. Ήταν η πρώτη επαγγελματίας δημοσιογράφος της Μυτιλήνης. Πρωτοεμφανίστηκε στα γράμματα το 1959 με το δοκίμιο Η γυναίκα στον αγώνα της ζωής,. Έχουν εκδοθεί περισσότερα από 35 βιβλία της (μυθιστορήματα, διηγήματα, λαογραφικά δοκίμια, ταξιδιωτικά, παιδική λογοτεχνία) από τα οποία ξεχωρίζουν το μυθιστόρημα "Σκλαβοχώρι" και το παιδικό "Η αλεπού που έχασε την ουρά της".
Αριστάρχ Βένες
Βιογραφία
Σε ηλικία 15 ετών, αποφοιτά από το σχολείο και μπαίνει στο τμήμα υποκριτικής στη Σχολή Θεάτρου Τέχνης "Αντόν Τσέχοφ" της Μόσχας στο μάθημα του Κονσταντίν Ράικιν, αλλά λόγω οικογενειακών συνθηκών εγκαταλείπει το πανεπιστήμιο.
Κιζίλ-Ατά
Παραπομπές
Κατηγορία:Γεωγραφία της Κιργιζίας
ΕΘΑ Έγκωμης
Ποδόσφαιρο
Η ΕΘΑ είναι ιδρυτικό σωματείο της Αθλητικής Ποδοσφαιρικής Ομοσπονδίας Εθνικοφρόνων Σωματείων Προαστίων Λευκωσίας (ΑΠΟΕΣΠ), στις διοργανώσεις της οποίας συμμετείχε. Το 1986 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.
Αρχαιομαγνητική χρονολόγηση
Η αρχαιομαγνητική χρονολόγηση είναι μέθοδος απόλυτης χρονολόγησης για ορισμένα είδη αρχαιολογικών κατασκευών που συνδέονται με την πυροτεχνολογία, ιδιαίτερα in situ εστίες, κλίβανους και φούρνους. Η συγκεκριμένη τεχνική χρονολόγησης εισήχθη στον τομέα της αρχαιολογίας το 1960 από τον ερευνητή Ρομπέρ Ντυμπουά (Robert Dubois).
Παχώμιος
Ο Παχώμιος ήταν ασκητής της Άνω Θηβαΐδας της Αιγύπτου. Γεννήθηκε το 290 στη Λατόπολις της Άνω Αιγύπτου και πέθανε στις 15 Μαΐου 348 μ.Χ..